Det er på en ejendom i Hvilsom i Himmerland, som brændte i sidste uge. Her fandt politiet spor af narkotika produktion. Nordjyllands Politi i Hobro har ingen kommentarer til sagen. Ifølge TV2/NORDs oplysninger boede der fire vietnamesere på ejendommen. De er ikke set siden branden. I følge TV2/NORDs oplysninger, så har branden i Hvilsom forbindelse til det narkotikalaboratorium i Stenild ved Hobro, hvor politiet i fredags beslaglagde en del brune pakker, dunke og slanger. Fangsten her var så stor, at den måtte køres væk på en mindre lastbil. Kilder siger til TV2/NORD, at det var branden i Hvilsom, som angivelig førte politiet på sporet af ejendommen i Stenild. Frederik Møller fra Nordjyllands Politi i Hobro har ingen kommentarer til sagen. Han vil kun bekræfte, at politiet har været ude til branden i Hvilsom.

Opsummering:
Kun fire dage efter at Nordjyllands Politi foretog razzia mod et formodet narkolaboratorium i den lille landsby Stenild ved Hobro kan TV2/NORD afsløre, at politiet har fundet endnu en ejendom, hvor der angiveligt er fabrikeret narkotika.